b'\n_START_ARTICLE_\nKookoslurikki\n_START_SECTION_\nKoko ja ulkon\xc3\xa4k\xc3\xb6\n_START_PARAGRAPH_\nKookoslurikin pituus on noin 19 cm ja paino 42\xe2\x80\x9355 g. Sen h\xc3\xb6yhenpuku on selk\xc3\xa4puolelta vihre\xc3\xa4 ja mahapuolelta kirkkaan punainen. Rinnan poikki kulkee vaihtelevan paksuinen vihre\xc3\xa4 vy\xc3\xb6. Nokka on oranssi, iiris keltainen ja koivet oranssit. Sukupuolet ovat samanv\xc3\xa4risi\xc3\xa4. Nuoren linnun nokka on ruskehtava, iiris tummanruskea ja koivet oranssinruskeat sek\xc3\xa4 alapuoli vihre\xc3\xa4.\n_START_SECTION_\nEsiintyminen\n_START_PARAGRAPH_\nKookoslurikki el\xc3\xa4\xc3\xa4 vain asumattomalla Hendersonin saarella Pitcairnin saaristossa Tyynenmeren keskell\xc3\xa4. Lajin elinymp\xc3\xa4rist\xc3\xb6n laajuus on 37,3 neli\xc3\xb6kilometri\xc3\xa4 ja sen populaation koko oli vuonna 1992 noin 1\xc2\xa0200 paria. Parvet ovat liikkuvaisia ja vaeltelevat kukkivia puita etsien paikasta toiseen. Lajin kanta on vaarantunut polynesianrottien (Rattus exulans) takia. Kookoslurikkia pidet\xc3\xa4\xc3\xa4n harvoin vankeudessa h\xc3\xa4kkilintuna.\n_START_SECTION_\nElinymp\xc3\xa4rist\xc3\xb6\n_START_PARAGRAPH_\nKookoslurikit asuvat metsiss\xc3\xa4, mielell\xc3\xa4\xc3\xa4n mets\xc3\xa4nreunoissa, sek\xc3\xa4 kookospalmumetsik\xc3\xb6iss\xc3\xa4. Ne esiintyv\xc3\xa4t yleens\xc3\xa4 pieniss\xc3\xa4 parvissa tai pareittain.\n_START_SECTION_\nLis\xc3\xa4\xc3\xa4ntyminen\n_START_PARAGRAPH_\nPesint\xc3\xa4 tunnetaan puutteellisesti.\n_START_SECTION_\nRavinto\n_START_PARAGRAPH_\nKookoslurikit sy\xc3\xb6v\xc3\xa4t siitep\xc3\xb6ly\xc3\xa4, mett\xc3\xa4, kukkia, pehmeit\xc3\xa4 hedelmi\xc3\xa4 ja hy\xc3\xb6nteisi\xc3\xa4 sek\xc3\xa4 muita pieni\xc3\xa4 niveljalkaisia.'